<P_94>

I +te feaderes & i +te sunes & i +te hali gastes Nome ; Her Biginne+d
+te lif-lade . ant te passiun of seinte Iuliene . (CMJULIA,94.2)

In ure lauerdes luue +te feader is of frumscheft . ant i +te deore
wur+dmunt of his deorewur+de sune . & i +te heiunge of +te hali gast .
+te of ham ba glide+d . an godd unagin euch godes ful . Alle leawede
men . +te under-stonden ne mahen latines ledene ; lide+d & luste+d +te
liflade of a meiden . <P_95> +tt is of latin iturnd ; to englische
leode . wi+d +ton +tt teos hali leafdi . in heouene luuie us +te mare .
& +turh +tis lihinde lif ; leade us to +tt eche . +turh hire eadi
erndunge . +tt crist is swi+de icweme . (CMJULIA,95.3)

+Teos meiden & teos martyr +tt ich of munne ; wes Iuliene inempnet . i
Nichomedese burh . Al of hea+dene cun icumen & a-kennet .
(CMJULIA,95.4)

& hire fleshliche feader affrican hehte . +te heande & heascede mest
men +te weren cristene . & droh ham +turh derue pinen to dea+de .
(CMJULIA,95.5)

Ah heo as +teo +tt te hehe heouenliche lauerd hefde his luue ilenet .
leafde hire ealdrene lahen (CMJULIA,95.6)

& bigon to luuien +ten aa liuiende go+d +te lufsume lauerd . +tt
schupte alle scheaftes & wealde+d & wisse+d efter +tet his wil is . al
+tt ischeapen is . (CMJULIA,95.7)

Wes i +ton time as +te redunge telle+d . +te modi Maximien keiser i
rome . heriende . & heiende hea+dene maumez . wi+d unimea+d muchel hird
. & wi+d heh duhe+de . (CMJULIA,95.8)

& fordemde alle +teo +te o drihtin bilefden . (CMJULIA,95.9)

+tes mihti maximien luuede an eleusium biuoren monie of his men .
A-kennet <P_96> of heh cun . & swi+de riche of rente . & +gung mon of
+geres . (CMJULIA,96.10)

+tes +gunge mon eleusius . +tt +tus wes wel wi+d +te king . hefde iunne
feolahschipe to affrican . (CMJULIA,96.11)

& wes iwunet ofte to cumen wi+d him to his in . & iseon his dohter .
(CMJULIA,96.12)

As he hefde en-chere bihalden swi+de +georne hire $utnumme
{TEXT:utnunme} feire . & freoliche +guhe+de ; felde him iwundet in-wi+d
in his heorte wi+d +te flan +te of luue fleo+d . swa +tt him +tuhte
+tet ne mahte he nanes-weis wi+d ute +te lechnunge of hire luue libben
. (CMJULIA,96.13)

ant efter lutle stomde wi+d-ute long steuene . wes himseolf sonde to
affrican hire feader . (CMJULIA,96.14)

& bisohte him +georne +tt he hire +geue him . (CMJULIA,96.15)

& he hire walde menskin wi+d al +tt {wi+d} he mahte . as +te +ting i
+te world +tt he meast luuede . (CMJULIA,96.16)

Affrican wiste +tt he wes swi+de freo iboren . ant walde wel bicumen
him a freo iboren burde . (CMJULIA,96.17)

& +getede him his bone . (CMJULIA,96.18)

Ha wes him sone ihondsald +tah hit hire unwil were . (CMJULIA,96.19)

Ah ha truste upon him +tt ne truked na mon . (CMJULIA,96.20)

ha trewliche him truste on . (CMJULIA,96.21)

& eode to chirche euche dahe+des dei . to leornin godes lare . biddinde
+georne wi+d reowfule reames . +tt he wissede hire o hwuche wise ha
mahte witen hire mei+dha+d from mones man vnwemmet . (CMJULIA,96.22)

Elewsius +tt luuede hire +tuhte sw+de longe +tt <P_97> ha neren to
brudlac & to bed ibrohte . (CMJULIA,97.23)

ah heo forte werien hire wi+d him summe hwile ; sende him to seggen .
+tt nalde ha nawt lihten se lahe to luuien . (CMJULIA,97.24)

Ne nalde ha neolechin him for na liuiende mon . ear-+ten he were .
under Maximien . hehest i Rome . +tt is heh-reue . (CMJULIA,97.25)

He ase timliche as he hefde iherd +tis . bi+get ed te Keiser +tet he
+gette him al +tt he walde . & lette as me luuede +ta leaden him i cure
up-o fowr hweoles . & teon him +geonte tun +tron from strete to strete
. (CMJULIA,97.26)

al +te cure ouertild +tt he wes itohen on ; wi+d purpres & pelles .
wi+d ciclatuns & cendals & deorewur+de cla+des . As +te +tt se heh
+ting hefde to heden . ant se riche refschipe to rihten & to readen .
(CMJULIA,97.27)

+ta he hefde +tus idon . sende hire +tus to seggen hire wil he hefde
iwraht . Nu his ha schulde wurchen . (CMJULIA,97.28)

Iuliene +te eadie iesu cristes leofmon of his blisfule luue balde
hire-seoluen (CMJULIA,97.29)

& sende him al openliche bi sonde to seggen - +tis word ha send te
(CMJULIA,97.30)

for nawt +tu hauest i-swechte . (CMJULIA,97.31)

wrea+de se +tu wrea+de . (CMJULIA,97.32)

Do +tt tu do wult (CMJULIA,97.33)

nule ich ne ne mei ich lengre heolen hit te (CMJULIA,97.34)

+gef +tu wult leauen . +te lahen +tet tu liuest in ant <P_98> leuen i
godd feader & in his deorwur+de sune . & i +te hali gast folkene froure
. an godd +tt is igret wi+d euches cunnes gode ; Ich chule wel neome
+te . (CMJULIA,98.35)

& +gef +tt tu nult no ; +tu art windi of me . (CMJULIA,98.36)

& o+der luue sech +te . (CMJULIA,98.37)

+ta +te hehe reue iherde +tis ondswere ; bigon to wre+den swi+de .
(CMJULIA,98.38)

& cleopede hire feder for+d . (CMJULIA,98.39)

& feng on to tellen . hwuch word ha sende him . (CMJULIA,98.40)

Efter +tt he wende forte habben idon al +tt he wilnede .
(CMJULIA,98.41)

Affrican hire feader wundrede him swi+de . (CMJULIA,98.42)

& bigon to swerien . (CMJULIA,98.43)

bi +te ilke godes +tt me is la+d to gremien . beo hit so+d +tt tu
seiist ; to wra+der heale . ha seh+d hit . (CMJULIA,98.44)

Ant ich wulle o great grome al biteachen hire +te . (CMJULIA,98.45)

& tu do hire . al +tt tu wult . (CMJULIA,98.46)

He +tonkede him . (CMJULIA,98.47)

& heo wes icleopet for+d . (CMJULIA,98.48)

& affrican hire feader feng on earst feire on ; to lokin +gef he mahte
wi+d eani luue speden . (CMJULIA,98.49)

Iuliene q+d he mi deorewur+de dohter . sei me hwi +tu . forsakest +ti
sy & ti selh+de ? +te weolen & te wunnen . +te walden awakenen . &
waxen of +te wedlac +tt ich reade +te to . (CMJULIA,98.50)

hit nis nan e+delich +ting . +te refschipe of rome . (CMJULIA,98.51)

Ant tu maht +gef +tu wult . beon burhene leafdi . & of alle +te londes
+te +ter-to ligge+d . (CMJULIA,98.52)

Iuliene +te eadie ontswerede him (CMJULIA,98.53)

<P_99>

& seide . +gef he wule luuien . & leuen godd . al-mihti ; +tenne mei he
+trof . & speden inohrea+de . (CMJULIA,99.55)

for +gef he +tt nule no ; ich segge +te +tt so+d is . ne schal he wiuen
on me . (CMJULIA,99.56)

Sei nu hwet ti wil is . (CMJULIA,99.57)

affrican wrea+dede (CMJULIA,99.58)

& swor swi+de deopliche . (CMJULIA,99.59)

for +te drihtfule godd apollo mi lauerd . & mi deore leafdi +te
deorewur+de diane +tt ich muche luuie . +gef +tu haldest her-on ; ich
schal leote wilde deor to-luken & toteore +te & +geoue +ti flesch fode
to fuheles of +te lufte . (CMJULIA,99.60)

Iuliene him ondswerede . (CMJULIA,99.61)

& softeliche seide . Ne lef +tu nawt leoue feader +tt tu offeare me swa
; (CMJULIA,99.62)

ich swerie a+gein . +te iesu crist godes sune . +tt ich on leue . &
luuie as leoflukest . & lufsumest lauerd . +tah ich cwic beo forbearnd
ba+de lim & li+d $i $leitinde {TEXT:ileitinde} leie . Nulle ich +te
her-onont . +treate-LFD se +tu +treate-RSP buhe ne beien .
(CMJULIA,99.63)

$Affrican feng eft on . (CMJULIA,99.64)

& to fondin ongon +gef he mahte eanis-weis wi+d olhnunge wenden hire
heorte . (CMJULIA,99.65)

& leoftede luueliche . (CMJULIA,99.66)

& seide hire sikerliche . +tt ne schulde ha lihtliche wilni na wunne ;
+tt ha ne schulde wealden . wi+d +tenan +tt ha walde hire wil wenden .
(CMJULIA,99.67)

Nai q+d ha +tt nis nawt . (CMJULIA,99.68)

schulde ich do me to him . +tt alle deoflen is bitaht . & to eche dea+d
fordemet . to forwur+de wi+d him worlt buten ende i +te putte of helle
? for his wedlackes weole o+der for ei wunne . (CMJULIA,99.69)

To so+de ich hit segge +te . (CMJULIA,99.70)

vnwur+d hit is me . (CMJULIA,99.71)

Ich chulle +tt he wite hit ful wel . & tu eke mid <P_100> al ;
(CMJULIA,100.72)

ich am to an iweddet +tt ich chulle treowliche wi+dute leas luuien .
+tt is unlich him & alle worltliche men . (CMJULIA,100.73)

ne nulle ich neauer mare him lihen ne leauen . for weole ne for wunne .
for wa ne for wontrea+de +tt +ge me mahen wurchen . (CMJULIA,100.74)

Hire feader feng on to wrea+d+din swi+de ferliche (CMJULIA,100.75)

& easkede hire hokerliche . Ant hwet is he +tes were +tt tu art to
iweddet . +tt tu hauest wi+d-ute me se for+d +ti luue ilenet - +tt tu
letest lutel . of al +tt tu schuldest luuien . (CMJULIA,100.76)

Ne ich nes neauer +tt ich wite +get . wi+d him icnawen .
(CMJULIA,100.77)

for gode q+d +te meiden +tin hearm is +te mare . Nawt for-+ti +tt tu
nauest iherd of him +gare . (CMJULIA,100.78)

+tt is iesu godes sune . +tt forte alesen moncun +tt schulde beon
forloren al ; lette lif o rode . (CMJULIA,100.79)

Ich ne seh him neauer (CMJULIA,100.80)

& +tt me of-+tunche+d . (CMJULIA,100.81)

Ah ich him luuie (CMJULIA,100.82)

& wulle don (CMJULIA,100.83)

& leue on as o lauerd . (CMJULIA,100.84)

Ne schal me firsen him from . Now+der deouel ne mon . (CMJULIA,100.85)

for mi lif q+d hire feader +te schal la+din his luue . (CMJULIA,100.86)

for +tu schalt habbe +trof hearm & scheome ba+de (CMJULIA,100.87)

& nu +tu schalt on alre earst . as on ernesse swa beon ibeaten wi+d
bittere besmen . +tt tu were wummon of wummone bosum to wra+der heale
eauer iboren i +te worlde . (CMJULIA,100.88)

Swa muche q+d <P_101> +tt meiden ich beo him +te leouere . se ich
derfre +ting for his luue drehe (CMJULIA,101.89)

+tu +tt ti wil is . (CMJULIA,101.90)

+ge q+d he bli+deliche . (CMJULIA,101.91)

Ant swi+de heatterliche . strupen hire steort-naket . (CMJULIA,101.92)

& legge+d se lu+derliche on hire leofliche lich ; (CMJULIA,101.93)

& hit li+deri o blode . (CMJULIA,101.94)

Me nom hire (CMJULIA,101.95)

& dude swa +tt hit +geat adun of +te +gerden . (CMJULIA,101.96)

ant heo bigon to +geien . Beaten-LFD se +ge beaten-RSP +ge beliales
budeles . ne mahe +ge now+der mi luue ne mi bileaue lutlin towart te
liuiende godd mi leofsume leofmon . +te luuewur+de lauerd .
(CMJULIA,101.97)

ne nulle ich leuen ower read +te forreade+d ow-seolf . ne +te mix
maumez +te beo+d +tes feondes fetles ; heien ne herien . for teone ne
for tintreohe +tt +ge me mahe timbrin . (CMJULIA,101.98)

Na nult tu q+d affrican . (CMJULIA,101.99)

hit schal sone sutelin . (CMJULIA,101.100)

for ich chulle sende +te nu & biteache +ti bodi to eleusium +te riche
+tt reue is ouer rome . (CMJULIA,101.101)

ant he schal +te forreaden . & makie to forswelten . as is ahne wil is
+turh al +tet eauer sar is . (CMJULIA,101.102)

+Ge q+d +tis meiden +tt mei godd welden . (CMJULIA,101.103)

ne mahe +ge nawt do me bute +tet he wule +teauien & +tolien ow to donne
to mutli mi mede & te murh+de +tt li+d to mei+dhades menske .
(CMJULIA,101.104)

for eauer se +ge nu her mearre+d me mare ; se mi crune schal <P_102>
beon brihttre ba & fehere . (CMJULIA,102.105)

for +ti ich chulle bli+deliche & wi+d bli+de heorte drehen eauer-euch
derf . for mi leofmones luue +te lufsume lauerd (CMJULIA,102.106)

& softe me bi+d euch sar in his seruise . (CMJULIA,102.107)

+tu wult +tu seist a+geoue me to eleusium +te lu+dere .
(CMJULIA,102.108)

a+gef me (CMJULIA,102.109)

for nawiht ne +geoue ich for inc now+der . +tet +ge mahen ane pine me
here . (CMJULIA,102.110)

Ah hit ne hearme+d me nawt (CMJULIA,102.111)

ah helpe+d & heue+d up (CMJULIA,102.112)

& make+d mine murh+des monifalde in heouene . (CMJULIA,102.113)

ant +gef +ge do+d me to dea+d . hit bi+d deore to godd .
(CMJULIA,102.114)

& ich schal bli+de bicumen to endelese blissen . (CMJULIA,102.115)

ant +ge schulen wrecches wei ower wur+des . +tt +ge weren i +te worlt
iboren & i-broht for+d $te {TEXT:se} wra+der heale (CMJULIA,102.116)

+ge schule sinken adun to sar & to eche sorhe . to bitternesse ant to
bale deope into helle . (CMJULIA,102.117)

$Affrican hire feader bitterliche iteonet bitahtte hire eleusium +te
lu+dere reue of rome (CMJULIA,102.118)

& lette bringen hire biuoren his eh-sih+de . as he set & demde . +te
hehe burh-domes . (CMJULIA,102.119)

As he biseh & biheold hire lufsume leor lilies ilicnesse & rudi ase
rose . & under hire nebscheft al se freoliche ischapet ; weorp a sic as
a wiht +tt sare were i-wundet . (CMJULIA,102.120)

His heorte feng to heaten & his meari mealten (CMJULIA,102.121)

+te <P_103> rawen rahten of luue +turh euch li+d . of his limes .
(CMJULIA,103.122)

& inwi+d bearnde of brune swa & cwakede as of calde . +tet him +tuhte
in his +tonc . +tet ne bede he i +te worlt nanes cunnes blisse ; bute
hire bodi ane . to wealden hire wi+d wil efter +tt he walde .
(CMJULIA,103.123)

& bigon wi+d swotnesse soffte to seggen . $Mi lif & mi leofmon . &
leafdi +gef +tu wel wult ase (CMJULIA,103.124)

{COM:a_leaf_is_missing_between_present_folios_41}

tu for na sclhaht +te sonre seo me slakien to luuien & to leuen o +ten
liuiende godd al-re gume lauerd . (CMJULIA,103.126)

$+Te reue feng to rudnin igrome of great heorte . (CMJULIA,103.127)

& het his hea+dene men strupin hire steort-naket . & strecchen o +ter
eor+de . & hwil +tt eauer six men mahten idrehen beaten hire beare bodi
. +tt ha al were bigoten of +te blode . (CMJULIA,103.128)

Ha duden al as he bed . (CMJULIA,103.129)

& hwil +tt ha beoten hire ; bigunnen to +geien . +tis is a biginnunge
of +te sar +tt tu schalt ; & of +te scheome drehen ; +gef +tu nult to
ure wil buhen & beien . (CMJULIA,103.130)

Ah +get +tu maht +gef +tu wult burhe +te seolfen . (CMJULIA,103.131)

ant +gef +tu mare wi+d seist ? alre monne wur+de <P_104> him wurst of
wa & of wontrea+de +te ne wurche +te meast . (CMJULIA,104.132)

$Do+d q+d ha deofles limen al +tt te deoflen hwas driueles +ge beo+d
driue+d ow to donne . (CMJULIA,104.133)

lutel me is of ower luue . leasse of ower la+d+de . & of +tes +treates
riht noht ; (CMJULIA,104.134)

wite +ge hit to wisse . (CMJULIA,104.135)

Nu cweden ha . wa him +te ne fondi to-dei for te wurche +te wurst .
(CMJULIA,104.136)

+ter wes sorhe to seon on hire freoliche flesch hu ha ferden +ter-wi+d
. (CMJULIA,104.137)

Ah heo hit al +tuldeliche +tolede for drihtin . (CMJULIA,104.138)

& hwen ha felde meast sar ; sikerlukest seide . Halde+d longe
(CMJULIA,104.139)

ne leaue +ge neauer . (CMJULIA,104.140)

for nulle ich leauen his luue . +tt ich on leue . ne for luue . now+der
ne for lu+der eie . (CMJULIA,104.141)

$Eleusius iherde +tis . (CMJULIA,104.142)

& feng his neb to rudnin ant tendrin ut of teone . (CMJULIA,104.143)

& hehte swi+de neomen hire & teon bi +te top up ; (CMJULIA,104.144)

& swa me dude sone . swa +tt ha hongede feor from +ter eor+de . bi +te
uax ane . (CMJULIA,104.145)

& leiden +ta se lu+derliche on hire on euch halue ; +tt euch dunt defde
in hire leofliche lich +te +get of +te +gerden al o gure blode .
(CMJULIA,104.146)

lauerd godd almihti q+d ha loke to +ti meiden . (CMJULIA,104.147)

+tu fondedest abraham (CMJULIA,104.148)

& fundest him treowe . (CMJULIA,104.149)

lef me +tt ich mote . +te treowliche luuien . (CMJULIA,104.150)

Halt me healent min iesu crist godes sune as +tu hauest bigunnen .
(CMJULIA,104.151)

for nam ich strong of na +ting buten of +ti streng+de .
(CMJULIA,104.152)

& o +te i truste al ; <P_105> & nawt o me-seoluen . (CMJULIA,105.153)

Ant her ich bihate +te . swuc hope ich habbe to +tin help . milde godd
al mihti . ne schal neauer mi luue . ne mi bileaue towart te lutlin ne
lihen . for na derf ne for na dea+d ; +tt ich schule drehen .
(CMJULIA,105.154)

$+Ta eleusius seh +tt ha +tus feng on to festnin hire seoluen i so+de
bileaue ; +tohte he walde don hire anan ut of dahene .
(CMJULIA,105.155)

& bed biliue bringen for+d brune wallinde bres . & healden hit se wal
hat hehe up on hire heaued . +tt hit urne enddelong hire leofliche lich
dun to hire helen . (CMJULIA,105.156)

Me dude al as he het . (CMJULIA,105.157)

Ah +te worldes wealdent +tt wiste sein iuhan his ewangeliste unhurt i
+te ueat of wallinde eoli +ter he wes i-don in . +tt ase hal com up
+trof ; as he wes hal meiden . +te ilke liues lauerd . wiste him
unwemmet . his brud of +te bres +tt wes wallinde . swa +tt ne +tuhte
hit hire buten ase wlech weater al +tt ha felde . (CMJULIA,105.158)

Eleusius wod +ta (CMJULIA,105.159)

nuste hwet segen . (CMJULIA,105.160)

Ah hehte swi+de don hire ut of his eh-sih+de . & dreaien in-to dorc-hus
to prisunes pine (CMJULIA,105.161)

ant swa ha wes idon sone . (CMJULIA,105.162)

$Heo as ha +trinne wes i +teosternesse hire ane . feng to cleopien to
crist & bidde +teos bone . (CMJULIA,105.163)

lauerd godd al-mihti mi murhde & mi mede . mi <P_106> sy & al +te
selh+de . +tt ich efter seche +tu sist al hu ich am bistea+det &
bistonden . (CMJULIA,106.164)

festne mi bileaue . (CMJULIA,106.165)

Riht me (CMJULIA,106.166)

& read me . (CMJULIA,106.167)

for al mi trust is on +te . (CMJULIA,106.168)

Steor me (CMJULIA,106.169)

& streng me (CMJULIA,106.170)

for al mi streng+de is of +te . (CMJULIA,106.171)

Mi feader & Mi moder for-+ti +tt ich nule +te forsaken ; habbe forsake
me . (CMJULIA,106.172)

& al mi nestfalde cun . +tt schulde beo me best freond ; beo+d me meast
feondes . & mine in-hinen ; alre meast heamen . (CMJULIA,106.173)

herewur+de healent . habbe ich +tin anes help . ich am wil-cweme
(CMJULIA,106.174)

ne for-leaf +tu me nawt luuiende lauerd . (CMJULIA,106.175)

as +tu biwistest daniel bimong +te wode liuns i-latet se lu+dere . & te
+treo children +te chearre nalden from +te lahen +tt ha schulden luuien
. Ananie & Azarie & Misahel inempnet . As +tu al-wealdent biwistest ham
unwemmet . wid +tt ferliche fur i +te furneise . swa +tu wunne of +te
worlt wite me & were & witere . & wisse +turh +ti wisdom to wite me
wi+d sunne . (CMJULIA,106.176)

lauerd liues lattow . lead me +turh +tis lease . +tis lutle leastinde
lif ; to +te hauene of heale . as +tu leaddest israeles leode of egipte
bute schip dru-fot +turh +te reade sea . & asenchtest hare uan +te
ferden ham efter . (CMJULIA,106.177)

& tu folkes feader . aual mine va-men . (CMJULIA,106.178)

& tu drihtin to-drif +te deouel +tt me derue+d . (CMJULIA,106.179)

for ne mei na monnes streng+de <P_107> wi+d-uten +tin stonden him
to-+geines . (CMJULIA,107.180)

les me +tt ich mote mihti meinfule godd i-seon him ischeomet +get +te
wene+d me to schrenchen . & schunchen of +te nearowe wei +tt leade+d to
eche lif . (CMJULIA,107.181)

loke me from his la+d liuiende lauer+d . (CMJULIA,107.182)

Make me war (CMJULIA,107.183)

& wite me wi+d his crefti crokes . +tt ha me ne crechen .
(CMJULIA,107.184)

were me swa wi+d +ten vnwine . helpleses heale . +tt tu beo iheiet &
iheret eaure in eor+de . as in heouene . (CMJULIA,107.185)

Beo +tu aa iblescet lauerd as +tu were ant art & schalt beon in eche .
(CMJULIA,107.186)

As ha +teos bone hefde ibeden ; com a kempe of helle on englene heowe .
(CMJULIA,107.187)

& feng on to motin +tus wi+d his meiden . (CMJULIA,107.188)

Iuliene mi leofmon +tu hauest for mi luue muchel idrohen & idrahen
(CMJULIA,107.189)

+tu hauest feorliche fan +tt te fehte+d a+gein . (CMJULIA,107.190)

ha grei+di+d +te o grome nu alles cunnes pinen . (CMJULIA,107.191)

ne mei ich +tolien . +tt ha +tus mearren +te na mare .
(CMJULIA,107.192)

+tu art inoh ifondet (CMJULIA,107.193)

& tu hauest Mi freondschipe inoh swi+de of-seruet . (CMJULIA,107.194)

Me areowe+d +ti sar . (CMJULIA,107.195)

Ah nu+de mi read . (CMJULIA,107.196)

wurch eleusius wil . (CMJULIA,107.197)

for ich +te +geoue leaue . (CMJULIA,107.198)

+Tes Meiden wes a-wundret swi+de of +tes wordes . (CMJULIA,107.199)

& as ha wes ofsearet ; feng on to freinin . Hwet wiht q+d ha art tu .
+tt +tulli word me bringest . (CMJULIA,107.200)

Ich hit am q+d +te unwiht . godes heh-engel . forte segge <P_108> +te
+tis isent te from heouene . (CMJULIA,108.201)

Ha wundrede hire swi+de . (CMJULIA,108.202)

& as +teo +te nes nawt of lihte bileaue . stille bute steauene on heh
in hire heorte cleopede to criste . (CMJULIA,108.203)

Iesu q+d ha godes sune +tt art +ti feader wisdom wisse me +ti wummon
hwet me beo to donne . (CMJULIA,108.204)

& +gef +ti deore wil is do me to understonden . +tt $+te {TEXT:+tt}
+tis sei+d me +gef he beo +ti sonde . (CMJULIA,108.205)

& com sihinde adun softe from heouene . a steuene +tt seide Iuliene .
+te eadie iblescet beo +te time . +tt tu ibore were . (CMJULIA,108.206)

nule nawt +ti leofmon +tolie na leas +ting to lihe +te longe .
(CMJULIA,108.207)

Hit is +te stronge vnwiht +te stont ter of helle . (CMJULIA,108.208)

Ga nu neor (CMJULIA,108.209)

& nim him . (CMJULIA,108.210)

& wi+d +te bondes +tt ter beo+d bind him heteueste . (CMJULIA,108.211)

Godd al-mihti +geue+d +te mahte forte don hit . (CMJULIA,108.212)

& tu schalt leaden him al effter +tt te like+d . (CMJULIA,108.213)

& he schal al telle +te vn+tonc in his te+d +tt tu wilnest to witen . &
kenne +te & cu+den al +tt tu easkest . (CMJULIA,108.214)

+tis eadi meiden as ha wes iwisset +turh +ten engel ; leop to
(CMJULIA,108.215)

& ilahte him . (CMJULIA,108.216)

& seide . sei me swi+de . hwet tu beo & hweonene . & hwa +te hider
<P_109> sende . (CMJULIA,109.217)

ant he wi+d +tt ilke feng to hwenden heowes . (CMJULIA,109.218)

ant war+d swuch as he wes vnhwiht of helle . (CMJULIA,109.219)

leafdi q+d he leaf me . (CMJULIA,109.220)

& ich chulle seggen . (CMJULIA,109.221)

Do swi+de sei me (CMJULIA,109.222)

for ich chulle lowse +te & leten hwen me +tunche+d . (CMJULIA,109.223)

Deore leafdi . q+d he +ta ich hit am +te deouel belial of alle unwreste
unwhihtes +te wurste & meast awariet . (CMJULIA,109.224)

for nis me neauer wel ne nes ; bute hwen ich makede moncun to wurche to
wundre . (CMJULIA,109.225)

Ich hit am . +tt weorp ut adam & eue ; of paraise selh+de .
(CMJULIA,109.226)

& ich hit am +tt makede caym +te acursede acwalde his bro+der abel .
(CMJULIA,109.227)

ant ich hit am +tt makede nabugodonosor . +te kene king of caldey
makien +te maumez igoten al of golde . (CMJULIA,109.228)

ant ich hit am +tt makede +tt te +treo children icoren ouer +te o+tre ;
weren idust to fordon i +tet ferliche fur of +te muchele ouen .
(CMJULIA,109.229)

Ant ich hit am +tt makede +ten muchele witti witege ysaie . beon isahet
+turh & +turh to dea+de . (CMJULIA,109.230)

And ich hit am +tt makede to ontenden ierusalem . & godes deore temple
to-driuen al to duste . (CMJULIA,109.231)

Ant ich hit am +tt makede . & readde israeles folc to leauen i +te
wildernesse . +te lauerd +tt alesde ham of pharaones +teowdom . &
makeden ham godes igotene . to heien & to herien . (CMJULIA,109.232)

Ant ich hit am . +te reafde +te riche Iob his ahte . swa +tt he
weolewede <P_110> of wontre+de i +te mixne . (CMJULIA,110.233)

ant ich hit am +tt sum chearre wes +turh +te wise Salomon ethalden .
(CMJULIA,110.234)

Ant ich hit am +tet makede sein iuhan +te baptiste beon heafdes
bicoruen . & seinte stephene isteanet . (CMJULIA,110.235)

Ant ich hit am +tt spec +turh simunes mu+d . +te wicche . +te weorrede
eauer a+gein peter & pawel . (CMJULIA,110.236)

Ant ich hit am +te readde nerun +te riche keiser of rome to don o rode
peter . & to biheafdin pawel . (CMJULIA,110.237)

ant ich makede +te cniht to +turlin godes side wi+d scharpe speres ord
. (CMJULIA,110.238)

+tah ich talde aldei ; +get ich mahte tellen . (CMJULIA,110.239)

for ma wundres ich habbe iwraht ; +tene ich mahte munien . & ma monne
bone ibeon ; +ten ei of mine brre+dren . (CMJULIA,110.240)

Do sei me q+d +te mei+den . hwa sende +te to me ; ant hwa is meister
ouer +te . (CMJULIA,110.241)

leafdi q+d he belzeebub . +te balde +turs of helle . (CMJULIA,110.242)

Hwet is q+d ha his werc . (CMJULIA,110.243)

& hwet wurche+d he mest ; (CMJULIA,110.244)

leafdi +gef +ti wil is . he ifint euch uuel (CMJULIA,110.245)

& bi+tenche+d hit al . (CMJULIA,110.246)

& sende+d us +tenne +tider As him +tunche+d . (CMJULIA,110.247)

& hwen we nawt ne spede+d ne ne mahen wrenchen sum rihtwis of +te weie
; we dearie+d (CMJULIA,110.248)

& ne durren nohwer cume biuoren him . (CMJULIA,110.249)

& he heterliche hat +teo +tt habbe+d iwraht efter his wille . Hwer-se
ha us ifinden . beaten us . & binden & don us mare wa on ; +ten ei mon
mahte +tolien . (CMJULIA,110.250)

for +ti we moten leafdi buhen swi+de & beien to ure luuewr+de feader .
& wurchen alle his willes . (CMJULIA,110.251)

<P_111>

Sei q+d ha witerluker +get . hu +ge wurchen & o hwuche wise +ge
bichearre+d godes children . (CMJULIA,111.253)

leafdi q+d he Iuliene +te ich font . (CMJULIA,111.254)

& habbe ifolhet me to wra+der heale ; (CMJULIA,111.255)

Ich wende iwis to leade +te into +tine ealdrene lahen . & makie to
leauen +te luue of +ti lauerd . (CMJULIA,111.256)

Ant feng on to fondin +te . (CMJULIA,111.257)

ah ich am aueallet . (CMJULIA,111.258)

Ich chulle kenne +te nu al +tt tu easkest (CMJULIA,111.259)

Hwer-se we eauer iseo+d mon o+der wummon eani god biginnen ; we wepni+d
us a+gein ham (CMJULIA,111.260)

& Makie+d iswiken al +tt best mahte wenden hare heorte ant Makien ham
to +tenchen +tohtes +ter-to-+geines . (CMJULIA,111.261)

& wende+d to o+der willes +tt ham wulle+d hearmin . (CMJULIA,111.262)

& makie+d ham forte leose lust . forte bidde +georne +tt godd bineome
ham +te wil ; +tt we in ham warpe+d & unstrengi+d +ter-wi+d .
(CMJULIA,111.263)

& we strenged +ter-wi+d on ham al ear ha lest wenen . (CMJULIA,111.264)

& +gef we seo+d ham +geornliche sechen to chirche . & ter swi+de bi
ham-seolf bireowsin hare sunnen . & leofliche lustnin hali chirche lare
. +ter we beo+d +getten bisiliche ham abuten . & mare +ter +ten
elles-hwer to letten ham +gef we mahen . & wrenchen hare +tonkes towart
unnette +tinges . (CMJULIA,111.265)

Ah hwucche-se beo+d se <P_112> stealewur+de : +tt ha understonden ham
{TEXT:&} warpe+d ut wi+d streng+de ; ut of hare heorte . unwreaste
willes +tt ich ham in warpe . (CMJULIA,112.266)

& +geornliche +gei+ge+d efter godes grace to help & to heale . & +tenne
meast hwen +te preost in-wi+d +te messe note+d godes licome +tt he nom
of +tt la+dlese meiden : (CMJULIA,112.267)

+ter is riht bileaue . & in-wardliche bonen swa icweme to godd . +tt i
+tt ilke time we biginne+d to fleon & turne+d to fluhte
(CMJULIA,112.268)

+tis is al +tt we do+d i cristemen (CMJULIA,112.269)

& eggi+d eauer to vuele . (CMJULIA,112.270)

Me +ge eateliche wihtes . q+d +tt eadi wummon . hu durre +ge eauer
neomen ow to cristes . icorene ; (CMJULIA,112.271)

Me sei me seli meiden q+d he hu derst tu halde me & hondlin se
heterliche bute +tuh +tt tu art trusti o +ti lauerd . (CMJULIA,112.272)

& ich do as +tu dest . (CMJULIA,112.273)

truste o mi lauerd +tt is meister of alle mixschipes (CMJULIA,112.274)

& wurche his wil ouer al ase for+d as i mei . (CMJULIA,112.275)

& +gef ich mahte for+dre ich walde beo +te feinre . (CMJULIA,112.276)

ah nat i hwet vnseli si+d makede me her to sechen . (CMJULIA,112.277)

bute mi muchele unselh+de sohte +te to seonne . (CMJULIA,112.278)

wumme aa +tt sih+de se sariliche hit sit me . (CMJULIA,112.279)

ne set me neauer na +ting se lu+dere ne se sare . (CMJULIA,112.280)

wei hwi nefde ich i-wist . hwuch weane me wes towart . Ne mi kinewur+de
<P_113> feader ne cu+de nawt warnin of +tulli wa his foster .
(CMJULIA,113.281)

forlet me nu leafdi (CMJULIA,113.282)

& ich chulle al bileaue +te . & folhin an o+ter . (CMJULIA,113.283)

o+ter ich chulle forwreie +te to meinfule feader . (CMJULIA,113.284)

Ah wel ich warni +te uore . (CMJULIA,113.285)

hit nis nawt +tin bi-heue . (CMJULIA,113.286)

O q+d ha Iuliene iesu cristes leofmon +treates tu me wrecche ?
(CMJULIA,113.287)

+te schal iwur+den godd hit wat godes +te wurse . (CMJULIA,113.288)

& grap a great raketehe +tt ha wes wi+d ibunden . (CMJULIA,113.289)

& bond bihinden his rug ba twa his honden . +tt him wrong euch neil &
blakede of +te blode . (CMJULIA,113.290)

& duste him ruglunge adun riht to +ter eor+de . (CMJULIA,113.291)

& stondinde o +te steorue nom hire ahne bondes (CMJULIA,113.292)

& bigon to beaten +ten belial of helle . & he to rarin reowliche . to
+guren ant to +gein . (CMJULIA,113.293)

& heo leide on se lu+derliche +tet wa wes him o liue .
(CMJULIA,113.294)

$O mi leafdi Iuliene q+d he euening wi+d apostel . patriarchen ilich .
& leof wi+d alle martyrs . englene feolahe . & archanlene freon+d
fri+de ane hwhile ich halsi +te o godes half . & on his sune rode . +tt
we se muchel +drede+d . & o +te pine & o +te dea+d . +tt he droh for
moncun (CMJULIA,113.295)

milce haue & merci wummon of mi wrecchedom (CMJULIA,113.296)

$Stew +te steorue of helle . q+d +tt eadie meiden . (CMJULIA,113.297)

Merci <P_114> nan nis wi+d +te . (CMJULIA,114.298)

for-+ti ne ahest tu nan milce to ifinden . (CMJULIA,114.299)

Ah sei me swi+de . mare of +te wa +tt tu hauest & of woh i-wraht mon .
(CMJULIA,114.300)

leafdi leaf +te hwile . (CMJULIA,114.301)

& hald +tine eadi honden . (CMJULIA,114.302)

Ich habbe iblend men & ibroken ham +te schuldren . & te schonken . i
fur iwarpen ham & i water . (CMJULIA,114.303)

& hare ahne blod ich habbe ofte imaket ham to spitten & to speowen . &
te an to sclein +ten o+ter . & a-hon him-seoluen . (CMJULIA,114.304)

Me witti wummon . hu wult tu +tt ich endi +te . +te tale +te waxe+d aa
as ich telle . (CMJULIA,114.305)

Se feole ich habbe i-fulet of +teo +te neren iblescet nawt se wel as
ham bihofde ; +tt ne mahte hit na mon rikenin ne reden .
(CMJULIA,114.306)

of al +tt uuel i +te world . hwet wult tu wurse . (CMJULIA,114.307)

ich am of +te sprunges . +te an +tt hit meast of springe+d .
(CMJULIA,114.308)

ne neauer adet tis dei nes ich +tus ihondlet . (CMJULIA,114.309)

O +te mihte of mei+dhad as +tu art iwepnet to weorrin a-+gein us .
(CMJULIA,114.310)

+get tu wurchest us wurst of al +tt us $wa $de+d {TEXT:wade+d} as +tu
dudest eaure . (CMJULIA,114.311)

Ah we schule sechen efter wrake on alle +teo +tt te biwite+d .
(CMJULIA,114.312)

ne ne schulen ha neauer beo sker of ure weorre . (CMJULIA,114.313)

we wulle+d meidenes a mare heanen & heatien . (CMJULIA,114.314)

& +tah Monie etsterten us summe schulen stutten . (CMJULIA,114.315)

O iesu godes sune . +te hauest +tin hehe seotel o mei+dhades . mihte .
hire to muche menske . wa wurchest tu us +ter-wi+d . (CMJULIA,114.316)

to wel +tu witest ham +te treowliche <P_115> habbe+d hire in heorte
forte halden . +gef ha milde & meoke beon as meiden deh to beonne .
(CMJULIA,115.317)

wi+d +tt he +tis hefde iseid ; bigon swa te +guren +tt monie weren
awundret . hwet tet +gur were . (CMJULIA,115.318)

$Eleusius +te reue het lokin +gef ha liuede . & $bringen {TEXT:brngen}
hire biuoren him . +gef ha were oliue . (CMJULIA,115.319)

Heo +te weren ihaten for+d (CMJULIA,115.320)

& funden hire +tus . (CMJULIA,115.321)

& of +tt grisliche gra weren agrisen swi+de . (CMJULIA,115.322)

leadden hire +tah for+d . (CMJULIA,115.323)

& heo leac eauer efter hire +ten laddliche of helle +tt olhnede swi+de
. & bed tus & bisohte . Mi leoue leafdi Iuliene ne make +tu me nawt men
to hutung ne to hokere . (CMJULIA,115.324)

+tu hauest ido me wa inoh +tah +tu ne do me wurse . (CMJULIA,115.325)

Ich habbe wumme forloren mi leoue feaderes freontschipe .
(CMJULIA,115.326)

Ne neauer mare her-on-uuen ne der ich cumen biouren him .
(CMJULIA,115.327)

Mihti meiden leaf me o godes half ich halsi +te . (CMJULIA,115.328)

+ge beo+d cristene men . +gef hit is so+d +tt me sei+d . merciable &
milzfule . (CMJULIA,115.329)

& tu art bute reow+de . (CMJULIA,115.330)

Haue merci of me for +te lauerdes luue . +ti luuewur+de leofmon
(CMJULIA,115.331)

leafdi i +te bidde . (CMJULIA,115.332)

& heo leac him eauer endelong +te cheping champmen to huting .
(CMJULIA,115.333)

& heo leiden to him sum wi+d stan . sum wi+d ban . (CMJULIA,115.334)

& sleatten on him hundes . (CMJULIA,115.335)

ant leiden to wi+d honden . (CMJULIA,115.336)

$As he wes imaket tus earmest alre +tinge & berde as +te ful wiht . +tt
ter flue monie . se +tt eadi wummon <P_116> wergede sumhwet .
(CMJULIA,116.337)

& reat hit wi+d +te raketehe vnrudeliche swi+de . (CMJULIA,116.338)

& weorp him for+d from hire awei in-to a put of ful+de .
(CMJULIA,116.339)

com baldeliche for+d biuore +te reue as he set on his dom-seotle
schiminde hire nebscheaft schene as +te sunne . (CMJULIA,116.340)

+te reue +ta he seh hire : +tuhte muche sullich (CMJULIA,116.341)

& bigon to seggen . Iuliene sei me (CMJULIA,116.342)

& beo so+d-cnawes . (CMJULIA,116.343)

hwer were +te itaht +teose wicche-creftes . +tt tu ne telest na tale of
nanes cunnes tintreohe . ne ne dredest now+der dea+d ne cwike deoflen .
(CMJULIA,116.344)

$Her me hea+dene hund q+d +tt eadi meiden . (CMJULIA,116.345)

Ich heie & herie godd feader . & his sulliche sune iesu crist hatte &
te hali gast . godd as +te o+tre +treo . & nawt +treo godes . Ah is
eauer an . & ihwer untweamet . (CMJULIA,116.346)

He kempene king haue+d to-dei . ouercumen helles bule belial baldest of
alle . & ti sire sathanas +tt tu leuest up-on . & ti feader hatest .
(CMJULIA,116.347)

& his heaste for+dest . (CMJULIA,116.348)

& wel bi-seme+d +te to beon . (CMJULIA,116.349)

& bikime+d to beo streon of a swuch strunde . (CMJULIA,116.350)

Ah eauer beo acurset colt of swuch cunde . (CMJULIA,116.351)

+te mihti mildfule godd +tt ich aa munne . +gef me mihte of heouene him
forte hearmin . & te forte schenden . & makien to scheomien . +tt
schalt swucche <P_117> schuken . heien & herien . (CMJULIA,117.352)

weila as +tu were iboren wrecche o wra+de time . +tt ti sari sawle . &
ti sorhfule gast . schal wi+d swucche ploiueren pleien in helle .
(CMJULIA,117.353)

Reue a-reow +te-seoluen . (CMJULIA,117.354)

vnseli mon bisih +te . (CMJULIA,117.355)

hei godd (CMJULIA,117.356)

& her me . (CMJULIA,117.357)

iesu is se milz-ful +tt he walde bli+de-liche heouenes heale to alle .
(CMJULIA,117.358)

Ah hwa se o bote ne gea+d ne schal he beon i-borhen . (CMJULIA,117.359)

$+Ge q+d eleusius haldest tu +getten up-o +ti +guhelunge .
(CMJULIA,117.360)

wenest tu +tt we beon se e+d to biwihelin . (CMJULIA,117.361)

Ah we schulen iseo nu . (CMJULIA,117.362)

for hit schal sone sutelin hu +ti wichecreft schal wite +te . & werien
. (CMJULIA,117.363)

& lette o wodiwise a swi+de wunderlich hweol meten . & makien ant
+turh-spitien hit al wi+d spaken & felien +ticke & +treofalt wi+d
irnene gadien . kene to keoruen . al +tt ha rinen to ; ase neil-cniues
. (CMJULIA,117.364)

& stod +te axtreo istraht o twa half in-to stanene postles . +tt hit .
as hit turnde . ne ouer-toke nohwer bineo+den to +ter eor+de .
(CMJULIA,117.365)

grisen him mahte +tt sehe hu hit gront in-to hwet-se hit of-rahte .
(CMJULIA,117.366)

$Me brohte hire uor+d as beliales budel bet (CMJULIA,117.367)

& bunden hire +ter-to hearde & heteueste . (CMJULIA,117.368)

he dude on ei+der half hire . fowre of hise cnihtes . forte turnen +tt
hweol wi+d hondlen imaket +tron o +tt eadi meiden se swi+de as ha
mahten . (CMJULIA,117.369)

& het o lif . & o leomen swingen hit swiftliche . & turnen hit abuten .
(CMJULIA,117.370)

<P_118>

& heo as +te deouel spurede ham to donne . duden hit unsperliche . +tt
ha bigon to broken al as +tt istelede irn strac hire in . ouer-al . &
from +te top to +te tan . aa as hi turnde . to-limede hire & to-leac
li+d ba & lire . (CMJULIA,118.372)

bursten hire banes . (CMJULIA,118.373)

& +tt meari bearst ut imenget wi+d +te blode . (CMJULIA,118.374)

+ter me mahte iseon alre sorhene meast +te i +tt stude stode .
(CMJULIA,118.375)

$As ha +geide to godd . & walde a+geouen hire gast in-to his honden ;
se +ter lihtinde com an engel of heouene . (CMJULIA,118.376)

& reat to +tet hweol swa +tt hit al to-reafde . (CMJULIA,118.377)

bursten hire bondes . (CMJULIA,118.378)

& breken alle clane . (CMJULIA,118.379)

& heo ase fischhal as +tah ha nefde nohwer hurtes ifelet . feng to
+tonki +tus godd wi+d honden up aheuene . (CMJULIA,118.380)

$Drihtin undea+dlich . an godd . almihti alle o+tre unlich . heouene
wruhte . & eor+des . & alle iwrahte +tinges +te ich +tonki to-dei alle
+tine deden . (CMJULIA,118.381)

+tu makedest mon of lame . (CMJULIA,118.382)

& +geue him liuiende +gast ilich to +te-seoluen . (CMJULIA,118.383)

& settest for his sake al +tt i +te worlt is . (CMJULIA,118.384)

Ah he forgulte him anan +turh +te eggunge of eue . (CMJULIA,118.385)

& wes iput sone ut of paraise selh+den . (CMJULIA,118.386)

weox swa his team her . ne mahte hit na mon tellen . (CMJULIA,118.387)

Ah swa swi+de hit sunegede . +tt tu hit forsenctest al in noees flod
bute eahte +tt tu fri+dedest . (CMJULIA,118.388)

+tu chure <P_119> seo+d+den i +te alde lahe abraham & isaac . Iacob &
his children . (CMJULIA,119.389)

& +geue to ioseph . +tt wes +te +gungeste hap i pharaones halle .
(CMJULIA,119.390)

longe +ter-efter +tu leddest +turh moyses +tt tu se muchel luuedest .
bute brugge & bat . +turh +te reade sea al his cunredden +tear as al
pharaones ferde fordrencte . (CMJULIA,119.391)

& feddest ham fowrti +ger i +te wildernesse . wi+d heouenliche fode .
(CMJULIA,119.392)

& wurpe under hare uet . hare fan alle . (CMJULIA,119.393)

& brohtest ham +turh iosue . into ierusalemes lond +tt tu ham bihete .
(CMJULIA,119.394)

+ter wes i Samueles dei . Saul +te forme king kempene icorenest .
(CMJULIA,119.395)

In an weorre as he wes . +tu dudest i +te lutle daui+d +te selh+de .
+tt he slong & of-sloh wi+d a stan to dea+de +te stronge Golie .
(CMJULIA,119.396)

& readdest him to rixlen i saules riche . (CMJULIA,119.397)

+tus +tu makest milde godd alle +teo muchele ; +te makie+d ham meoke .
(CMJULIA,119.398)

& +teo +te hei+d ham her : leist swi+de lahe . (CMJULIA,119.399)

+trefter +ta +te +tuhte i+tonket hit beo +te . lihtest hider to us of
heouenliche leomen . (CMJULIA,119.400)

& nome blod & ban i +tt meare meiden . (CMJULIA,119.401)

& were i be+dleem iboren moncun to heale . (CMJULIA,119.402)

& to +te hirden schawdest te +tt te engles to +te tahten
(CMJULIA,119.403)

& of +te +treo kinges were kinewurdliche iwurdget . (CMJULIA,119.404)

weoxe (CMJULIA,119.405)

& wrahtest wundres . (CMJULIA,119.406)

Ah ear +tu were ioffret & wi+d lac a-leset . & i iordanes flum of
<P_120> sein iuhan ifulhet ; (CMJULIA,120.407)

+tu healdest alle un-hale . & te deade . of dea+de . (CMJULIA,120.408)

Aleast as +te bi-luuede lettest an of +te tweolue +tt tu hefdest icoren
. chapi +te . & sullen . (CMJULIA,120.409)

& +toledest pine . & passiun . +turh giwes read o rode .
(CMJULIA,120.410)

deidest . (CMJULIA,120.411)

& were idon dead . i +truh of stane . (CMJULIA,120.412)

stepe adun . (CMJULIA,120.413)

& struptest . & herhedest helle . (CMJULIA,120.414)

Arise . (CMJULIA,120.415)

& +tin ariste cuddest +tine icorene . (CMJULIA,120.416)

& stuhe abuue +te steorren in-to +te heste heouene . (CMJULIA,120.417)

& kimest king o domes dei . to deme cwike . & deade . (CMJULIA,120.418)

+tu art hope of heale . (CMJULIA,120.419)

+tu art rihtwises weole . & sunfules salue . (CMJULIA,120.420)

+tu art an +tt al maht . & nult nawt bute riht . (CMJULIA,120.421)

I-blescet beo +tu . eaure . (CMJULIA,120.422)

+te ah eauer euch +ting heien & herien . (CMJULIA,120.423)

& ich do deore drihtin +ti meiden an +tt ich am . (CMJULIA,120.424)

& luuie +te to leofmon luuewende lauerd . +tt hauest se muche for me
iwraht . wi+d-ute mine wur+des . (CMJULIA,120.425)

Beo mi blisfule godd wi+d me . (CMJULIA,120.426)

& wite me wi+d +te deoueles driueles . & wi+d hare creftes .
(CMJULIA,120.427)

wurch +get swucche wundres for +ti deorewur+de nome . +tt te reue rudni
& scheomie wi+d his schucke . & tu beo aa iwurdget as +tu art wur+de
wur+dmunt from worlde into worlde . (CMJULIA,120.428)

Amen (CMJULIA,120.429)

wi+d-uten ende . (CMJULIA,120.430)

$Wi+d +tis as ha stute stoden +te cwelleres . (CMJULIA,120.431)

& +geiden lud steuene . (CMJULIA,120.432)

Mihti lauerd is +te . +tt Iuliene on leue+d . (CMJULIA,120.433)

ne nis na godd buten he ; (CMJULIA,120.434)

we beo+d wel icnawen . (CMJULIA,120.435)

Reue us reowe+d ure si+d +tt we se longe habbe+d ileuet +tine reades .
(CMJULIA,120.436)

& wenden alle anesweis a-bute fif hundret +te stoden & +geiden alle in
a steuene . luuewur+de wummon . we wende+d alle to +tt godd . +tt tu on
trustest . (CMJULIA,120.437)

<P_121>

forlore beo +tu reue wi+d false bileaue . (CMJULIA,121.439)

& iblescet beo crist . & alle his icorene . (CMJULIA,121.440)

do nu deadliche on us al +tt tu do maht . (CMJULIA,121.441)

make us reue anan-riht misliche pinen (CMJULIA,121.442)

on-tentd fur (CMJULIA,121.443)

& feche hweol . (CMJULIA,121.444)

grei+de al +tt const grimliche bi-+tenchen . (CMJULIA,121.445)

for+de al +ti feaders wil +tes feondes of helle ; (CMJULIA,121.446)

to longe he heold us as he halt te nu+de . (CMJULIA,121.447)

Ah we schulen heonne-for+d halden to iesu godes kinewur+de sune moncun
alesent . (CMJULIA,121.448)

swa +te reue gromede +tt he gristbetede (CMJULIA,121.449)

wod he walde iwur+den . (CMJULIA,121.450)

& sende o wodiwise for+d to maximien . +te mihti caisere of rome her-of
; hwet he readde . (CMJULIA,121.451)

& he ham het euch fot heafdes bikeoruen . (CMJULIA,121.452)

fif hundret italt of wepmen & of wimmen an hundret & +tritti +trungen
euchan biuoren o+der forte beo bihefdet (CMJULIA,121.453)

& ferden alle martyrs wi+d murh+de to heouene . (CMJULIA,121.454)

$Eleusius +te hwile lette his men makien a muche fur mid alle .
(CMJULIA,121.455)

& bed binden hire swa +te fet & te honden . & keasten hire in-to +te
brune cwic to for-bearnen . (CMJULIA,121.456)

As ha lokede up . & seh +tis lei leiten ; biheolt towart heouene . wi+d
honden a-heuene . (CMJULIA,121.457)

& +tus to crist cleopede . $Ne forleaf +tu me nawt nu i +tis nede
lauerd of liue . (CMJULIA,121.458)

Mild-heortfule godd milce me +ti meiden . (CMJULIA,121.459)

& mid ti softe grace salue mine sunnen . (CMJULIA,121.460)

iesu mi selh+de ne <P_122> warp +tu me nawt ut of +tin ehsih+de .
(CMJULIA,122.461)

bihald me (CMJULIA,122.462)

ant help me . (CMJULIA,122.463)

& of +tis reade lei reaf & arude me . swa +tt tes unseli ne +turue nawt
seggen . +ti lauerd +tt tu leuest on . & schulde +ti scheld beon . hwer
is he nu+de . (CMJULIA,122.464)

ne bidde ich nawt drihtin +tis for dea+des drednesse .
(CMJULIA,122.465)

Ah false swa hare lahe . (CMJULIA,122.466)

& festne i +tine icorene treowe bileaue . (CMJULIA,122.467)

schwau nu mihti godd +ti meinfule mahte . (CMJULIA,122.468)

& hihendliche iher me ihei+get & ihere aa on ecnesse .
(CMJULIA,122.469)

$Nefde ha bute iseid swa ; +tt an engel ne com se briht as +tah he
bearnde . {TEXT:&} to +tt ferliche fur . (CMJULIA,122.470)

i +tt lei lihte (CMJULIA,122.471)

& acwente hit anan . eauer-euch sperke . (CMJULIA,122.472)

& heo stod unhurt +ter amidheppes heriende ure healent wi+d heheste
steuene . (CMJULIA,122.473)

+te reue seh hit acwenct (CMJULIA,122.474)

& bigon to cwakien . se grundliche him gromede . (CMJULIA,122.475)

& set te balefule beast ; as eauer ei iburst bar . +tt grunde his
tuskes . (CMJULIA,122.476)

& fen on to feamin . & gristbeatien grisliche up-o +tis meoke meiden .
(CMJULIA,122.477)

& +tohte wi+d hwuch mest wa . he mahte hire awealden .
(CMJULIA,122.478)

& het fecchen a ueat . & wi+d pich fullen . & wallen hit walm-hat .
(CMJULIA,122.479)

& het warpen hire +trin . hwen hit meast were iheat & wodelukest weolle
. (CMJULIA,122.480)

$As me dude +trin . ha cleopede to drihtin . (CMJULIA,122.481)

& hit <P_123> colede anan . (CMJULIA,123.482)

& war+d hire ase wunsum as +tah hit were a wlech bea+d iwlaht for +ten
anes in for te bea+dien . (CMJULIA,123.483)

& smat up a+gein +teo +te i+garket hit hefden . (CMJULIA,123.484)

& forschaldede of ham as hit up scheat ; alle italde bitale . seoue
si+de tene . & for+dre +get fiue . (CMJULIA,123.485)

+ta +te reue +tis iseh ; rende hise cla+des (CMJULIA,123.486)

& toc him-seolf bi +te top . (CMJULIA,123.487)

& feng to fiten his feont . & lastin his lauerd . (CMJULIA,123.488)

$Swi+de q+d he . wi+d hire ut of min ehsih+de . +tt ich ne seo hire
nawt heonne-for+d mare . ear +te buc of hire bodi . & tet heauet
liflese liggen i-sundret . (CMJULIA,123.489)

Sone se ha +tis iherde ; ha herede go+d of heouene . (CMJULIA,123.490)

& war+d utnume glead ; (CMJULIA,123.491)

for +tis ha hefde iwilnet . (CMJULIA,123.492)

Me leadde hire & leac for+d . (CMJULIA,123.493)

& heo wes e+dluke . (CMJULIA,123.494)

As ha stutte i +tt stude . +ter +te fordemde schulden dea+d drehen :
+ta com +te illke belial +tt ha hefde ibeaten feorren-to bihinden
(CMJULIA,123.495)

& bigon to +geien . A stalewur+de men ne spearie +ge hire nawiht .
(CMJULIA,123.496)

ha haue+d us alle scheome idon . (CMJULIA,123.497)

schende+d hire nu+de . (CMJULIA,123.498)

+Gelde+d hire +garow borh efter +tt ha wur+de is . (CMJULIA,123.499)

A stalewur+de men do+d hire biliue to dea+d buten abade .
(CMJULIA,123.500)

Ivliene +te eadie openede hire ehnen (CMJULIA,123.501)

& biheold towart him ; as he +tus seide . (CMJULIA,123.502)

& tet beali blencte . (CMJULIA,123.503)

& breid him a+geinwart bihinden hare schuldren . <P_124> as for a
schoten arewe . (CMJULIA,124.504)

wumme +tt ich libbe q+d he . (CMJULIA,124.505)

ich beo nunan ilaht . (CMJULIA,124.506)

Ah ilecche ha me eft ; ne finde ich na leche . (CMJULIA,124.507)

I-gripe ha me eanes ; ne ga i neauer mare . +trefter o grene .
(CMJULIA,124.508)

& leac him a+geinwart as +te beare unwiht in alre diche deofle wei
(CMJULIA,124.509)

ne mahte nawt lette . (CMJULIA,124.510)

As ha schulde stupin & strecche for+d +tt swire ; ha bed first
(CMJULIA,124.511)

& feng on +tus forte learen +teo +te +ter weren . (CMJULIA,124.512)

Lvste+d me leoue men (CMJULIA,124.513)

& li+de+d ane hwile . (CMJULIA,124.514)

Bireowsi+d ower sunnen . (CMJULIA,124.515)

& salui+d wi+d so+d schrift & wi+d dea+dbote . (CMJULIA,124.516)

leaue+d ower unlahan . (CMJULIA,124.517)

& buldes up-o treowe eor+de . +tt ne drede+d na ual for wind ne for
wedere . (CMJULIA,124.518)

loki+d +tet te heouenliche lauerd beo grunt-wal of al +tt +ge wurche+d
. (CMJULIA,124.519)

for +tt stont studeuest falle-LFD +tt falle-RSP . (CMJULIA,124.520)

+geie+d to godd in hali chirche . +tt he +geoue ow wit wel forte donne
. & strenge ow wi+d his streng+de . a+gein +te stronge unwiht +tt
sele+d eauer . & aa . ow to forswolhen . (CMJULIA,124.521)

lustnid lustiliche hali writes lare . (CMJULIA,124.522)

& liuie+d +trefter . (CMJULIA,124.523)

wel him +te wake+d wel . & i +tis lutle hwile wit her him-seoluen . &
heorteliche sike+d ofte for his sunnen . (CMJULIA,124.524)

+tis worlt went awei . as +te weater +te eorne+d . (CMJULIA,124.525)

& ase sweuen imet a-swint hire <P_125> murh+de . (CMJULIA,125.526)

& al nis bute a leas wind +tt we i +tis worlt liuie+d .
(CMJULIA,125.527)

leaue+d +tt leas is . (CMJULIA,125.528)

& leote+d lutel +trof . (CMJULIA,125.529)

& seche+d +tt so+de lif +tt aa leaste+d . (CMJULIA,125.530)

for +tis lif +ge schulen leoten . & nuten +ge neauer hwenne . & reopen
ripe of +tt sed +tt +ge her seowen . +tt is underuo +geld of wa . o+der
of wunne . efter ower werkes . (CMJULIA,125.531)

Swi+de ich biseche ow . +tt +ge bidden for me . bre+dren . & sustren .
(CMJULIA,125.532)

& custe ham coss $of {TEXT:os} pes alle as ha stoden .
(CMJULIA,125.533)

ant biheold uppart . (CMJULIA,125.534)

ant hehede hire steuene . (CMJULIA,125.535)

Lauerd $godd {TEXT:go+dd} almihti . ich +tonki +te of +tine +geouen .
(CMJULIA,125.536)

nim +geme to me nu+de . (CMJULIA,125.537)

+tu luuest ouer alle +ting treowe bileaue . (CMJULIA,125.538)

ne lef +tu neauer to +ti va ; +tin ilicnesse +tt tu ruddest of dea+d ;
+turh +ti dea+d o rode . (CMJULIA,125.539)

ne let tu me neauer deien i +te eche dea+d of helle . (CMJULIA,125.540)

Vnderueng me to +te . (CMJULIA,125.541)

& dome wi+d +tine . i +tt englene hird wi+d meidenes imeane .
(CMJULIA,125.542)

Ich a+geoue +te mi gast deorrewur+de drihtin . (CMJULIA,125.543)

& do hit blisfule godd for +tin iblescede nome to ro . & to reste .
(CMJULIA,125.544)

wi+d ilke ha beide hire (CMJULIA,125.545)

& beah duuelunge adun bihefdet to +ter eor+de . (CMJULIA,125.546)

ant te eadie engles wi+d +te sawle singinde sihen in-to heouene .
(CMJULIA,125.547)

Anan +trefter sone . com a seli wummon . bi Nichomedesse burh o rade
towart rome . (CMJULIA,125.548)

Sophie wes <P_126> inempnet of heh cun akennet . (CMJULIA,126.549)

& nom +tis meidenes bodi . (CMJULIA,126.550)

& ber hit in-to hire schip bi-wunden swi+de deorliche i deorrewur+de
cla+des . (CMJULIA,126.551)

As ha weren i watere . com a strom +tt te schip ne mahte na mon steorin
. (CMJULIA,126.552)

& drof ham to drue lond in-to champaine +ter lette sophie . from +te
sea a mile . setten a chirche . (CMJULIA,126.553)

& duden hire bodi +trin in a stanene +truh hehliche as hit deh halhe to
donne . (CMJULIA,126.554)

+Te reue sone se he wiste . +tt ha wes awei ilead . leup for hih+de
wi+d lut men into a bat (CMJULIA,126.555)

& bigon to rowen swiftliche efter . forte reauin hit ham . & i +te sea
senchen . (CMJULIA,126.556)

& arisen stormes se sterke & se stronge . +tt te bordes of +tis bat
bursten & tobreken . (CMJULIA,126.557)

& te sea sencte him on his +tritu+de sum ant +ter-to +get fowre .
(CMJULIA,126.558)

& draf him adrenchet dead to +te londe . +ter ase wilde deor limmel
toluken ham . & to-limeden eauer euch li+d from +te lire .
(CMJULIA,126.559)

ant te unseli sawlen sunken to helle . to forswelten i sar & i sorhe
eauer . (CMJULIA,126.560)

+Tvs +te eadi iuliene wende +turh pinen . from worldliche weanen ; to
heoueriches wunnen i +te Nomecu+de burh Nicomede inempnet . i +te
Sixten+de <P_127> dei of feouereres mone+d . +te fowrtu+de kalende of
mearch +tt is seo+d+den . (CMJULIA,127.561)

Heo us erndi to godd . +te grace of him-seoluen . +te rixle+d in +treo
had . & tah is untweamet (CMJULIA,127.562)

iheret & iheiet beo he him ane as he wes & is eauer in eche .
(CMJULIA,127.563)

<poetry>

Hwen drihtin o domes-dei windwe+d his hweate . & <word_missing> +tt
dust chef to hellene heate . He mote beon a corn i godes guldene edene
. +te turnde +tis of latin to engliSche ledene . (CMJULIA,127.565)

</poetry>

Ant he +tt her least . on wrat swa as he cu+de . (CMJULIA,127.567)

AMeN (CMJULIA,127.568)

