<P_145>

<heading>

And here begynnyth a tretis of tho orderes +tat be vndyr +te reule of
oure fader Seynt Augustin , drawe oute of a sermon seyd be frer Ion
Capgraue at Cambrige , +te +gere of our Lord a M cccc xxij .
(CMCAPSER,145.3)

</heading>

We may likne our fader Seynt Augustyn on-to +te holy patriark Iacob for
many causes . (CMCAPSER,145.5)

On is for interpretacion of his name , (CMCAPSER,145.6)

for Iacob is as mech to say as a supplanter or a deceyuour ,
(CMCAPSER,145.7)

for he , at +te comaundment of God , supplanted his bro+tir , bying his
fader blessing for a mese of potage and aftirward apperyng to his fader
in Esaues cote . (CMCAPSER,145.8)

So may our blessid fader Augustyn be cleped a supplanter of +te Deuel ,
(CMCAPSER,145.9)

for whan +te same Deuel ha hold him in his seruyse xxx +gere , +tan ran
he fro +te Deuel (CMCAPSER,145.10)

and took up-one him +te swete +gok of our Lord Ihesu Crist .
(CMCAPSER,145.11)

For xxj +gere was he in paganite , and ix +gere in +te heresie of +te
Manychees . (CMCAPSER,145.12)

He may be cleped Iacob also , (CMCAPSER,145.13)

for euene as Iacob sey our Lord God fas to fas , so our maystir , with
secret contemplacion , was as ny God as ony erdely man myte be , as may
be wel perceyued be +te labour whech he had in inuestigacion of +te
godhed in +te bokes whech he mad of +te Trynyte . (CMCAPSER,145.14)

This Iacob had xij sones , to whom all +te lond of byhest was
distribute and departed be Moyses & Iosue . (CMCAPSER,145.15)

And +tis Augustin hath xij religious cumpanies , be whech xij all holy
cherch her in erde is replecchid . (CMCAPSER,145.16)

We wil at +tis tyme on-to +gour deuoute eres open +tese Hebrew names of
+tese xij tribus , and referr hem to dyuers religions whech lyue vndir
Seynt Austyn reule . (CMCAPSER,145.17)

The first be-goten child hite Iudas . (CMCAPSER,145.18)

For Iudas is as mech to sey as a preyser , (CMCAPSER,145.19)

and +tese men preise God nyte & day in holy songis & ympnis whech +tei
continuely be vsed too . (CMCAPSER,145.20)

And +tis <P_146> Iudas eke may be referred on-to +too heremites +tat
Seynt Augustin mad ny iij +gere be-for +tat he was bischop at Ypone ,
and mad +tere chanones . (CMCAPSER,146.21)

This mater is proued with grete euydens in +te book whech I mad to a
gentil woman in Englisch , and in +te book whech I mad to +te abbot of
Seynt Iames at Norhampton in Latin , whech boke I named Concordia ,
be-cause it is mad to reforme charite be-twix Seynt Augustines
heremites and his chanones . (CMCAPSER,146.22)

In +tese same bokes may men se +te names of +te first faderes of +tis
order of heremites , whech heremites Simplician sent wit+g Augustin
on-to Affrik . (CMCAPSER,146.23)

The second child of +tis Iacob , he hite Ruben , (CMCAPSER,146.24)

and +tis Ruben is referred on-to chanones seculer swech as be in
cathedral cherchis . (CMCAPSER,146.25)

For Ruben is as mech to sey as seing in +te myddis , or seing be +te
myddis . (CMCAPSER,146.26)

What schal we calle bettir +te myddis +tan +tis present lif ?
(CMCAPSER,146.27)

What was be-for +tis lif ordeyned for us is on-knowe .
(CMCAPSER,146.28)

What we schal haue aftir +tis lif it is in doute , saue we hope veryly
, be +te good menes of +tis myd lif , to come sumtyme to Goddis mercy .
(CMCAPSER,146.29)

But men wil merueyle perauentur whi +tat I sette seculer chanones
be-for reguler , (CMCAPSER,146.30)

and +tis $is my cause . (CMCAPSER,146.31)

Thoo chanones +tat dwelled with Seynt Augustin whan he was bischop went
in clo+tis of dyuers colouris and in precious furres and with girdel &
barres of syluer and gilt , as is manifestly writyn in his sermones ,
(CMCAPSER,146.32)

Ad fratres in heremo , (CMCAPSER,146.33)

and +tis aray long not to reguler chanones . (CMCAPSER,146.34)

The +tird son of Iacob he hite Gad , (CMCAPSER,146.35)

and his name is as mech to sey as a man +tat is wel girt .
(CMCAPSER,146.36)

Girdyng in holy scriptur is take for restreynyng of our body fro uices
, (CMCAPSER,146.37)

and +tis may be applied in +te best maner to chanones reguler , whech ,
with holy obseruaunces girdyn her bodies fro sinful werkis & here
soules fro foule desires . (CMCAPSER,146.38)

If +tese men be-gunne with Augustin in his cherch in +te same degre as
+tei stand now , sum men haue doute ; (CMCAPSER,146.39)

but I wyl not stryue . (CMCAPSER,146.40)

I be-leue wel +tat +tere had +tei her beginnyng but +te harder
distinccion fro +te first ordr was mad sithe be o+tir holy faderes , as
+te munkis of Charturehous cam oute of +te blake ordr .
(CMCAPSER,146.41)

Many euydens haue I mad in my book Concordia +tat <P_147> Seint Ruffus
not be-gan +tis ordr , but +tat he reformed +tis ordre .
(CMCAPSER,147.42)

So may I wel be-leue +tat her first fundacion cam fro Augustin .
(CMCAPSER,147.43)

The iiij son of Iacob , he hite Aser . (CMCAPSER,147.44)

Aser is as mech to sei as blessed , (CMCAPSER,147.45)

and +tis blessing is referred to +te grete noumbir of +tat holy
congregacion whech Seynt Dominice gadered and ordeyned , to +tis entent
, +tat +tei schuld labour in +te world and with here preching distroy
synne in +te puple and plant vertue . (CMCAPSER,147.46)

This ordre be-gan Seyn Dominice +te +ger of oure Lord a M cc xvj .
(CMCAPSER,147.47)

The v. son of Iacob hite Neptalim , as mech for to sey as gret brede ;
(CMCAPSER,147.48)

be +tis vndirstund we +te knytes of Seynt Ion whech begunne first at
Ierusalem , (CMCAPSER,147.49)

and now ar +tei spred +torw-oute all +tis world . (CMCAPSER,147.50)

Her institucion is to defende Cristen feith a-geyn Turkes and Sarsines
. (CMCAPSER,147.51)

And all +too possessiones whech +tei haue in londis of pees pay tribute
to +te hous of Rodes . (CMCAPSER,147.52)

The sext son hite Manasse , (CMCAPSER,147.53)

and he is for $to sey as obliuious . (CMCAPSER,147.54)

This son be-tokneth +te heres of Pruce whech wer institute to +te same
entent to defense of +te bordures of cristen men a-geyn +te enmyes of
+te crosse . (CMCAPSER,147.55)

Obliuious be +tei cleped be-cause +tei must for+gete +te delectable lyf
of +tis world and put her bodies in grete perel for +te honour of Crist
. (CMCAPSER,147.56)

The differens of +te habite of +tese too knytes is +tis , +tat +tei of
Seynt Iones haue blak mantell with a crosse , and +tei of Pruce white
mantell with a crosse . (CMCAPSER,147.57)

The vij son of Iacob , he hite Simeon , whech soundith in our tonge
heuynesse or pencifnesse , (CMCAPSER,147.58)

and +tis may be applied with grete conueniens on-to +tat ordre +tat was
founded at Sempyngham be +te solicitude of Seynt Gilbert , of whech
Seynt , be-cause I mad a special tretis on-to +te maystir of +tat ordr
, +terfor in +tis place I touch no mor of him . (CMCAPSER,147.59)

The viij son of Iacob , he hite Leui , (CMCAPSER,147.60)

+tat soundeth in owre langage a moryng or a multipliyng of +ting +tat
was be-gunne , (CMCAPSER,147.61)

and be +tis name we vndirstande +te ordr of Premonstracenses , whech
be-gan in Fraunce vndir a holy man +tei cleped Norbertus , +te +ger of
our Lord a M and a hundred , (CMCAPSER,147.62)

and be-cause +tat I mad his lyf in Englisch to +te abbot of Derham +tat
deyid last , +terfor as now I wil no lenger tarie in +tat fundacion .
(CMCAPSER,147.63)

The ix son of Iacob , he hite Ysacar ; (CMCAPSER,147.64)

he soundeth in our <P_148> langage grete mede for laboure ;
(CMCAPSER,148.65)

+tis wil we applie to +tat ordre whech +tei clepe +te Freres of +te
Crosse , for +tis cause , for +tat crosse on her breest schul make hem
so to labour in +te weye of Crist +tat +tei schuld come aftir her
labour to euyrlasting mede . (CMCAPSER,148.66)

Off +tis ordre haue I as +get no certeyn knowlech , who was her foundor
, or vndir what Pope , or kyng , +tei be-gunne . (CMCAPSER,148.67)

The x son of Iacob , he hite +Gabulon , (CMCAPSER,148.68)

and in our langage it may be cleped a dwellyng-place of strength .
(CMCAPSER,148.69)

Ful wel longith +tis interpretacion on-to +te ordr of Seynt Bryde ;
(CMCAPSER,148.70)

+tei haue a mansion of strength , (CMCAPSER,148.71)

for +tei be sperd fro vanites of +te world , whech vanytes ar ouyr open
to many men . (CMCAPSER,148.72)

This holy woman Bryde be-gan +tis order (CMCAPSER,148.73)

and went to Rome for confirmacion ; (CMCAPSER,148.74)

who wil se hir lyf and hir reuelaciones he may diffusely se it in hir
book , as now I haue no tyme to tary lenger in +tat mater .
(CMCAPSER,148.75)

The xj son hite Ioseph , (CMCAPSER,148.76)

and he is to sey a moring or augmentacion ; (CMCAPSER,148.77)

+tis is applied to certeyn chanones of +tat hous whech be of +te ordr
of Seynt Victor . (CMCAPSER,148.78)

This hous of Seynt Victour is in Paris , to whech I trowe +tei longe .
(CMCAPSER,148.79)

We haue in our libraries many sundry bookes +tat to chanones of +tat
hous mad ; (CMCAPSER,148.80)

on of hem hite Hewe , (CMCAPSER,148.81)

+te o+tir hite Richard , (CMCAPSER,148.82)

notabel clerkis +tei wer and men of holy lyf . (CMCAPSER,148.83)

The xij son hite Beniamin ; (CMCAPSER,148.84)

he is +te son +tat longith to +te rite hand , as euery religious man
with +te mercy of God doth . (CMCAPSER,148.85)

This son , be-cause he is +gongest of age , is likned on-to an ordre
whech is not in +te world , as +tei sey , but in Northfolk .
(CMCAPSER,148.86)

Four houses had +tei (CMCAPSER,148.87)

and on of hem is fall on-to +te kyngis hand , (CMCAPSER,148.88)

& he gaue it to Walsingham ; (CMCAPSER,148.89)

+te hous hite Petirston : (CMCAPSER,148.90)

o+ter informacion of hem haue I not at +tis tyme . (CMCAPSER,148.91)

